**Naisen valta** (engl. *Mr. Skeffington*) on Vincent Shermanin ohjaama yhdysvaltalainen draamaelokuva vuodelta 1944. *Naisen vallan* pääosissa ovat Bette Davis ja Claude Rains. *Naisen valta* perustuu Elizabeth von Arnimin samannimiseen romaaniin *Mr. Skeffington* (1940), jonka pohjalta elokuvan tuottajinakin toimineet Julius J. Epstein ja Philip G. Epstein laativat käsikirjoituksen.

Juoni
-----

**Varoitus:  Seuraava kirjoitus paljastaa yksityiskohtia juonesta.**
*Naisen valta* sijoittuu vuoteen 1914 ja ensimmäisen maailmansodan aattoon. Suositulla ja älykkäällä newyorkilaisten seurapiirien kaunottarella Fanny Trellis’illa (Bette Davis) on kosijoita joka sormelle. Fanny menee vihille iäkkäämmän juutalaisen, liikemies herra Skeffingtonin (Claude Rains), kanssa. Avioliitto on onneton, mutta Fanny teki valinnan järjen pohjalta. Näin Fanny saisi taloudellisesti huolettoman tulevaisuuden ja veljensä Trippyn (Richard Waring) työuran jatkumisen.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Bette Davis  | … |  Frances Beatrice "Fanny" Trellis Skeffington
  |
|  Claude Rains  | … |  Job Skeffington
  |
|  Walter Abel  | … |  George Trellis
  |
|  Richard Waring  | … |  Trippy Trellis
  |
|  Marjorie Riordan  | … |  Fanny Rachel Trellis
  |
|  Robert Shayne  | … |  MacMahon
  |
|  John Alexander  | … |  Jim Conderley
  |
|  Jerome Cowan  | … |  Edward Morrison
  |
|  Peter Whitney  | … |  Chester Forbish
  |
|  Bill Kennedy  | … |  Bill Thatcher
  |
|  Johnny Mitchell  | … |  Johnny Mitchell
  |
|  George Coulouris  | … |  tohtori Byles
  |
|  Dorothy Peterson  | … |  taloudenhoitaja Manby
  |

Tuotanto
--------

Tuotantoyhtiö Warner Brothersin ostettua oikeudet *Mr. Skeffington* -romaaniin vuonna 1940 Fanny Skeffingtonin rooliin harkittiin Tallulah Bankheadia, Gloria Swansonia, Norma Sheareria ja Irene Dunnea. James Stephenson palkattiin Job Skeffingtonin rooliin, mutta kuoli jo vuonna 1941. Fanny Skeffingtonin roolia tarjottiin Merle Oberonille ja sitten Hedy Lamarrille, jotka molemmat hylkäsivät roolin. Job Skeffingtonin rooliin harkittiin aluksi Paul Henreidia, Paul Lukasia ja John Loderia ennen kuin Claude Rains palkattiin rooliin. Richard Waringia testattiin myös miespääosaan, mutta hän sai lopulta Trippy Trellisin roolin. Elokuvan tuotannon alkuvaiheessa vuonna 1940 Fanny Skeffingtonin roolia oli tarjottu Bette Davisille, joka oli tällöin hylännyt roolin uskoen, että 32-vuotias nainen ei voisi vakuuttavasti näytellä 50-vuotiasta naista.

*Naisen vallan* tuotanto alkoi syyskuussa vuonna 1943. Kuvaukset alkoivat 11. lokakuuta ja kestivät aina tammikuuhun 1944 asti. Elokuvan tuotanto päättyi maaliskuussa 1944. *Naisen valta* kuvattiin Warner Brothersin studioilla Kalifornian Burbankissa.

Julkaisu ja vastaanotto
-----------------------

*Naisen valta* sai ensi-iltansa Yhdysvalloissa 25. toukokuuta 1944 New Yorkissa. Maanlaajuiseen teatterilevitykseen elokuva pääsi 12. elokuuta 1944. Suomessa elokuva julkaistiin 23. syyskuuta vuonna 1945. Warner Brothers toimi elokuvan levittäjänä.

Elokuvalla on Rotten Tomatoes -sivustolla 50 prosentin "mätä" arvosana, joka perustuu kuuteen arvosteluun.

*Lux Radio Theater* lähetti 60-minuuttisen radiosovituksen elokuvasta 1. lokakuuta vuonna 1945, jolloin Bette Davis uusi elokuvaroolinsa.

### Oscar-palkintoehdokkuudet

| Palkinnot ja palkintoehdokkuudet |
| --- |
| Vuosi | Palkinto | Kategoria | Kenelle | Voitto / ehdokkuus |
| 1945 | Oscar-palkinto | Paras naispääosa | Bette Davis | Ehdokkuus |
| Paras miessivuosa | Claude Rains | Ehdokkuus |
|

Muut julkaisut
--------------

Jotkut *Naisen vallan* kopioista ovat 127-minuuttisia. *Naisen valta* leikattiin alkuperäisestä 146 minuutin pituudestaan välittömästi New York -ensi-iltansa jälkeen vuonna 1944. Leikatun materiaalin uskottiin olevan kadonnut, kunnes vuoden 1988 videojulkaisuun elokuva palautettiin alkuperäiseen 146-minuuttiseen versioonsa.

*Naisen valta* on julkaistu myös DVD:lle.

Lähteet
-------

1. 1 2  Tekijätiedot: Mr. Skeffington (1944) *elonet.fi*. Elonet.fi. Viitattu 19.10.2013. (suomeksi)
2. 1 2 3 4 5 6 7 8 9 10  Mr. Skeffington (1944) *allmovie.com*. Allrovi.com. Viitattu 19.10.2013. (englanniksi)
3. ↑  MR. SKEFFINGTON (1944): SCREENPLAY INFO *tcm.com*. TCM.com. Viitattu 19.10.2013. (englanniksi)
4. 1 2 3 4 5  MR. SKEFFINGTON (1944): NOTES *tcm.com*. TCM.com. Viitattu 19.10.2013. (englanniksi)
5. 1 2 3  MR. SKEFFINGTON (1944): ORIGINAL PRINT INFORMATION *tcm.com*. TCM.com. Viitattu 19.10.2013. (englanniksi)
6. 1 2  MR. SKEFFINGTON (1944): OVERVIEW *tcm.com*. TCM.com. Viitattu 19.10.2013. (englanniksi)
7. ↑  Esitystiedot: Mr. Skeffington (1944) *elonet.fi*. Elonet.fi. Viitattu 19.10.2013. (suomeksi)
8. ↑  Mr. Skeffington (1944) *rottentomatoes.com*. Rottentomatoes.com. Viitattu 19.10.2013. (englanniksi)
9. 1 2 3 4 5  MR. SKEFFINGTON (1944): AWARDS *tcm.com*. TCM.com. Viitattu 19.10.2013. (englanniksi)
10. 1 2 3  MR. SKEFFINGTON (1944): ALTERNATE VERSIONS *tcm.com*. TCM.com. Viitattu 19.10.2013. (englanniksi)

Aiheesta muualla
----------------

* *Naisen valta* Internet Movie Databasessa. (englanniksi)
* *Naisen valta* Elonetissä.
* *Naisen valta* AllMoviessa. (englanniksi)
* *Naisen valta* TCM Movie Databasessa (englanniksi)
* *Naisen valta* Lux Radio Theaterissa 1. lokakuuta 1945